Versenyszabályzat

III. INNOVÁCIÓS – ÜZLETI TERV CSAPATVERSENY

VERSENYSZABÁLYZAT

I. JELENTKEZÉSI ELVÁRÁSOK

Az innováció témaköre: gépészeti, villamosmérnöki, számítástechnikai, távközlési, kertészeti, mezőgazdasági termékek és szolgáltatások.
Résztvevők: 3-5 fős csapatok versenyeznek. Ezekben legalább 2 fő mérnök- illetve informatikaszakos és legalább egy fő nem mérnökszakos (elsősorban kommunikáció, marketing, menedzsment esetleg közigazgatási szakos hallgatónak ajánlott, de bárkinek nyitott). Egy csapatban több egyetemről és karról is lehetnek hallgatók. Jelentkezni lehet egyénileg vagy teljes csapatként. Az egyéni módon jelentkező hallgatókat, illetve a hiányos csapatokat, segítik a szervezők, hogy új csapattagokkal kiegészülve versenyre alkalmas csapatot alkossanak.

Elbírálási szempontok: 

· megvalósíthatóság 45%,

· műszaki innovációs szint 20%,
· promociós stratégia 20%,
· üzleti terv dokumentáció 15%.
A terv korlátai:

1. költségkorlát: max. 100.000 € (beruházási, 1 éves műkődési és promociós költségekkel együtt). 
2. időkorlát: a piacra való bevezetés határideje max.18 hónap.
3. területi korlát: a termék piaca lehetőleg a hazai piac (ezen belül az erdélyi piac). A felső határ tárgyiasult termékek esetében Románia, műszaki szolgáltatások esetében a román és a magyar piac, szoftveres alkalmazások esetén Kelet-Európa.

4. részvételi korlát: egy hallgató csak egy csapatban vehet részt.
Határidők:

· november 2.: jelentkezés,
· november 8.: egyoldalas összefoglaló beadása (elektronikusan, 1 oldal magyarul + 1 oldal angolul vagy románul),

· november 25.: üzleti dokumentáció leadása,
· december 2.: továbbjutók közzététele, javaslatok ismertetése
· december 10.:  prezentáció 
Jelentkezés: bakos@ms.sapientia.ro, tel.: 0721208954

Jelentkezési határidő: 2019. november 2., 14 óra.

A pályázók üzleti tervükhöz fűződő minden joga fennmarad.

VERSENYSZABÁLYOK

1. Az üzleti terv a jelentkező/jelentkező csapat egyéni munkája kell, hogy legyen. A hallgatók a versenyre való felkészülésben szakmai segítséget kaphatnak úgy az egyetemen okatóktól, mint bármilyen más szakembertől. A formai követelmények betartására vonatkozóan, illetve a költségvetési terv elkészítésében a Sapientia Marosvásárhelyi Karán 3 alkalommal konzultációs tevékenység zajlik, amelyen nem kötelező részt venni. 

2. Az üzleti terv elgondolásainak profitorientált vállalkozás létrehozására kell irányulnia. 
3. A verseny két fordulóban történik. Az első fordulóban az üzleti terveket a zsűri rangsorolja a benyújtott dokumentáció alapján. A második fordulóba, a nyilvános bemutatóra, csak az első forduló után kiválasztott csapatok kerülnek. 
4. A versenyben 3-5 fős csapatok versenyeznek, ezekben legalább 2 fő mérnök- illetve informatikaszakos és legalább egy fő nem mérnökszakos (elsősorban kommunikáció, marketing, menedzsment esetleg közigazgatási szakos hallgatónak ajánlott, de bárkinek nyitott). Egy csapatban más egyetemről és karról is lehetnek hallgatók. Jelentkezni lehet, egyénileg vagy teljes csapatként. Az egyéni módon jelentkező hallgatókat, illetve a hiányos csapatokat, segítik a szervezők, hogy új csapattagokkal kiegészülve versenyre alkalmas csapatot alkossanak
5. Az előzsűri minimum négytagú, a Marosvásárhelyi Kar mérnöki tanszékeinek (gépész, kertész, villamos) és az Alkalmazott Társadalom Tudományok tanszékének egy-egy képviselőjéből áll. Amennyiben a versenyen más karok, illetve más egyetemek hallgatói is részt vesznek, a zsűriben helyet kapnak ezen intézményekben oktató kollegák is (legalább 5 résztvevő után).
6. Az előzsűri a döntését 2019. december 2-ig köteles meghozni, eredményeit a jelentkező csapatok által megadott kapcsolattartásra szolgáló e-mail címekre eljuttatni. 

7. A második fordulóba került jelentkezőket/csapatokat a szervezők e-mailben értesítik. A szóbeli fordulóban a csapatok sorrendje sorsolással dől el, minden jelentkezőnek/csapatnak 15 perc áll rendelkezésére üzleti tervének ismertetésére. A promóciós koncepció és prezentáció versenyben értelemszerűen csak a szóbeli fordulóba került csapatok képviselői vesznek részt.

8. A jelenlévő közönség az üzleti tervhez tetszés szerinti kérdéseket, észrevételeket, megjegyzéseket fűzhet. A versenyben résztvevő nem intézhet kérdéseket, nem fűzhet megjegyzéseket és észrevételeket más jelentkező/csapat üzleti tervéhez. 

9. A zsűri összetétele a Marosvásárhelyi Kar dékánjával egyeztetve kerül meghatározásra. Az előzsűriben való tagság nem zárja ki a zsűriben való munkavégzést. A zsűri tagjai üzleti tapasztalatokkal rendelkező oktatók és vállalkozók.

10. Értékelési kritériumok az üzleti terv esetében: 
a) kreatív, egyedi elemek, innovativitás mértéke 

b.) profitpotenciál megléte, értékteremtés 

c) fenntarthatóság, megalapozottság, számszerűsítés

d) valóságtartalom, realitás 

e) részletezettség mértéke 

f) követelmények betartása 

16. Értékelési kritériumok a prezentáció esetében: 
a) az információátadás minősége 

b) a prezentáció logikai felépítése 

c) határozottság, meggyőzőképesség 

d.) on-line és papíralapú megjelenítés 

e) minőségi kivitelezés 

f) rendelkezésre álló idő kihasználása 

g) reagálási képesség 

17. A pályázatok a következő dokumentumokat kell tartalmazzák:

· vezetői összegző
· műszaki leírás (látványterv, műkődési elv, műkődési koncepció)

· Költségvetési terv (minta letölthető az ms.sapientia.ro oldalról)
· Marketing és kommunikációs terv (formai elvárások az ms.sapientia.ro oldalon)
· prezentációs mappa
· online megjelenés (egy nem publikus facebook oldal vagy weboldal)..
